title: "Brunhilde Hagge"
text: "Brunhilde Hagge, b\u0113ren Jacobsen (11.Februwaari 1923  -  21.September 2007) wiar en Skuulmaister fan Kairem.\n\nLeewent\nBrunhilde Jacobsen wiar dat taust Jungen fan di Bakermaister Nikolai Jacobsen en sin W\u00fcf Dora, b\u0113ren Gantzel.\nJ\u00fc liirti Baker, en j\u00fc wiar di jest Bakerw\u00fcfhaur \u00fcp S\u00f6l, wat en Giselenbiskiir her.\nH\u00f6\u00f6r jialer Br\u00fc\u0111er Paul wiar \u00f6n di Krich blefen, en diaraur skul j\u00fc di Bakerii \u00f6n Weesterl\u00f6n', Wilhelmstraat 3 aurnem.\nLeeterhen es des Bakerii forskelig Bakern sa \u00fcs Christoph Thiele  Manfred Thomas en diaree\u0111er fan Michael Hubert aurnemen uuren.\n\n1952 uur Brunhilde Jacobsen me Julius Hagge (11.01.1903 \u2013 01.04.1993) bifriit.\nJat fing tau Jungen, Claus-Jochen (06.12.1952 \u2013 05.08.1978) en D\u00fcrken (*11.09.1955).\n\n\u00d6n di jest Mai 1960 tooch di Familii hent\u00f6 Kairem.\n\nMe fuul Lefhair wiar Brunhilde Hagge fuar h\u00f6\u00f6r Familii en uk fuar di S\u00f6lring Spraak \u00f6n di Gang.\n\nAur 30 Jaaren lung diar j\u00fc S\u00f6lring \u00d6nerrocht en skref Komediisteken, forskelig Bokers, Skuulbokers en Leedjis \u00fcp S\u00f6lring.\nMe senerk Formaak aurset j\u00fc uk Boker fan Autooren sa \u00fcs Ephraim Kishon. \n\nBrunhilde Hagge kumt \u00f6n di Film Inselklang (2005) fuar.\n\nIaringen\n J\u00fc wiar di jest Iaren-Mef\u00f6liger fan di S\u00f6lring Foriining. \n 1983 fing j\u00fc di C.P. Hansen Pris.\n Brunhilde Hagge wiar Iaren-Mef\u00f6liger fan't Nordfriisk Instituut.\n\nBokern (Bisp\u00f6len)\n \"S\u00f6lring Liirbok\" (skrewen)\n \"S\u00f6lring Liirbok II\" (skrewen)\n \"Diar wiar jens en ual W\u00fcf\" (Skelterbok, aurset)\n \"Fuar \u00fc\u00fcs litjen\". Wel w\u00fc sp\u00f6li en sjung en daansi? Skelter fan Elke Boysen\n \"Wat di Tir forgair\" Litj Steken \u00fcp s\u00f6lring me Skelter fan Elke Boysen\n\nFutnooten\n\nHagge\nHagge\nHagge"